2020. gada . oktobrī Rīkojums Nr.

Rīgā (prot. Nr.   .§)

**Par Viesītes novada pašvaldības nekustamā īpašuma "Klētnieki–Krieviņi" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Viesītes novada pašvaldības īpašumā esošu nekustamo īpašumu "Klētnieki–Krieviņi" (nekustamā īpašuma kadastra Nr. 5658 007 0093) – zemes vienību (zemes vienības kadastra apzīmējums 5658 007 0093) 0,74 ha platībā un ar to saistīto inženierbūvi ceļu (būves kadastra apzīmējums 5658 007 0093 001) – Elkšņu pagastā, Viesītes novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Viesītes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards